**ДУХОВЕН АВТОРИТЕТ**

Белешки од поучувањата на Пастор Џон Лојд, ревидирани и дополнети од Пастор Дик Кристенсен. Препорачани книги: „Предодредени за престолот” од Пол Е. Билхајмер и „Сказна за трите цара” од Џен Едвардс.

**I. НЕКОЛКУ КЛУЧНИ МИСЛИ ВО ОДНОС НА ДУХОВНИОТ АВТОРИТЕТ:**

**А.** Словото ни открива неколку клучни мисли кои можат да ни помогнат да го разбереме авторитетот. Некои од нив се следните:

**1.** Највисокиот авторитет е Бог. (**Зхр. 14:9; Ис. 45:18, 22, 46:9; 1 Цар. 8:60**).

**Пвт. Зкн. 6:4** Послушај, Израеле: Господ, нашиот Бог, е единствен Господ...

**Марко 12:29** Исус одговори: ,Првата е: ,Слушај, о Израеле: Господ, нашиот Бог, е единствен Господ

**Пвт. Зкн. 4:35** Тебе ти е дадено да го видиш тоа, за да разбереш дека само Господ, твојот Бог е Бог и дека нема друг освен Него.

**Пвт. Зкн. 4:39** И така, знај сега и вразуми се, зашто Господ, твојот Бог, е Бог на небото горе и на земјата долу, и нема друг освен Него...

**Ис. 45:5-6** Јас сум Господ и нема друг; нема Бог освен Мене; Јас те наоружив, иако не Ме познаваше, 6 за да дознаат од исток до запад дека нема друг освен Мене: Јас сум Господ, и нема друг.

Од горенаведените стихови можеме јасно да видиме дека постои само еден Господ, Кој е Бог, и дека не постојат други богови. Постои само еден Бог на небото и земјата. Тој е над сè. Тој е највисокиот авторитет!

**2.** Секој авторитет е даден од Бог. Види **Рим. 13**.

**Рим. 13:1-5** Секоја душа нека им се покорува на претпоставените власти, зашто нема власт, а да не е од Бога, а оние кои се поставени, од Бог се поставени. 2 Затоа, оној кој ѝ се противставува на власта, ѝ се противставува на Божјата уредба; а оние што се противставуваат, ќе ја примат својата осуда. 3 Зашто владетелите не се страв и трепет за добри дела, туку за зли. Ако сакаш да не страхуваш од власта, прави добро, па ќе бидеш пофален од неа. 4 Таа е во служба на Бог за твое добро. Но, ако правиш зло, страхувај, зашто таа не носи напразно меч, бидејќи е во служба на Бог и гневно се одмаздува на оној што прави зло. 5 Затоа треба да ѝ бидеш покорен, не само поради гневот, туку и поради совеста.

**3.** Авторитетот е даден за одржување на редот, за насочување и за поправање.

**Лука 20:20** И Го дебнеа, па Му испратија душкала кои се преправаа праведни, за да Го фатат за збор и да им го предадат на законот и на власта на управителот.

**Јован 5:26-27** Зашто, како што Таткото има живот во Себе, така Му даде и на Синот да има живот во Себе. 27 Му даде и власт да суди, зашто е Син Човеков.

**Тит 2:15** Зборувај го ова, и опоменувај, и укорувај со целосна власт. Никој да не те презира!

**4.** Покорноста и послушноста спрема авторитетот се ставови на срцето.

**Матеј 15:18-19** А она што излегува од устата, произлегува од срцето и тоа го погани човекот. 19 Зашто од срцето произлегуваат зли мисли, убиства, прељуби, блудства, кражби, лажни сведоштва, хули.

**Рим. 6:17** Но Му благодарам на Бог, зашто вие, иако му бевте робови на гревот, му станавте послушни од сè срце на учењето на кое му се предадовте...

**Ефш. 6:6** Не служете им само пред очите, како оние кои им угодуваат на луѓето, туку како Христови слуги, кои од сета душа ја извршуваат Божјата волја!

**5.** Ако сме верни во своите одговорности, Бог ќе го зголеми нашиот авторитет.

**Лука 19:17** И му рече: ,Арно сторено, добар слуго, затоа што беше верен во нешто сосем мало, имај власт над десет градови.'

**6.** Бог го почитува авторитетот, дури и кога се злоупотребува. Понекогаш на зли луѓе им е даден авторитет, и тоа им создава неволи на луѓето, бидејќи тогаш овие зли луѓе ја употребуваат својата моќ за себеси, а не за да им служат на другите. Дури и Сатаната има авторитет и моќ кои може да им ги даде на своите следбеници. Сети се дека во **Јуда 9,** дури ни Михаил, архангелот, не го укори Сатаната од почит спрема авторитетот кој го има, туку дозволи Бог да го прекори Сатаната.

**Изр. 29:2** Кога праведниците се умножуваат, народот се весели, а кога безбожниот господари, народот офка.

**Матеј 20:25-26** А Исус ги повика и рече: “Знаете дека владетелите господарат над своите народи и дека големците владеат со нив. 26 Меѓу вас нека не биде така! Туку, оној што сака да биде најголем меѓу вас, нека ви служи!

**Откр. 13:2** Ѕверот што го видов беше како леопард, нозете му беа како на мечка, а устата како на лав. А змевот му ја даде својата сила, својот престол и голема власт.

**7.** Луѓето се радуваат кога се под праведен авторитет.

**Изр. 29:2** Кога праведниците се умножуваат, народот се весели, а кога безбожниот господари, народот офка.

**8.** Секој треба доброволно да се потчини под одреден авторитет.

**Матеј 8:9** Зашто и јас сум човек потчинет, а имам и војници под себе. И кога му велам на едниот: ,Оди!' тој оди; и на другиот: ,Дојди!' - и тој доаѓа; а на својот слуга: ,Направи го тоа!' - и тој го прави тоа.”

**9.** Не треба да го употребуваме својот авторитет за сопствени цели.

**Матеј 20:25-26** А Исус ги повика и рече: “Знаете дека владетелите господарат над своите народи и дека големците владеат со нив. 26 Меѓу вас нека не биде така! Туку, оној што сака да биде најголем меѓу вас, нека ви служи!

**10.** Исус им дава авторитет на оние кои Го следат. Со авторитетот доаѓа и одговорност.

**Марко 13:34-37** Тоа е како човек, кој тргнувајќи на пат го остава својот дом и ги овластува своите слуги, секому определувајќи му ја работата, а на вратарот му наредува да бдее. 35 И така, бдејте, зашто не знаете кога ќе дојде господарот на домот: приквечер или на полноќ, кога петлите ќе пропеат или наутро, 36 за да не дојде одненадеж и да ве најде заспани. 37 А она што ви го зборувам вам, на сите им го зборувам: бдејте!”

**Лука 9:1** Потоа ги повика дванаесеттемина и им даде сила и власт над сите демони, како и да исцелуваат болести.

**2 Кор. 10:8** Зашто, ако се пофалам и малку повеќе со нашата власт што Господ ни ја даде за ваше надградување, а не за ваша пропаст, нема да се засрамам;

**11.** Треба да се молиме за оние на власт.

**1 Тим.** **2:1-2** Затоа, молам, пред сè да се упатуваат молби, молитви, застапувања, благодарности за сите луѓе, 2 за царевите и за сите кои се на власт, за да можеме да водиме спокоен и мирен живот во сета побожност и сериозност.

**12.** Жените не треба да имаат авторитет над мажите.

**1 Тим. 2:12** А на жената не ѝ дозволувам да поучува, ниту да господари над мажот, туку да биде смирена.

**13.** Сатаната има авторитет и дава авторитет.

**Откр. 13:2** Ѕверот што го видов беше како леопард, нозете му беа како на мечка, а устата како на лав. А змевот му ја даде својата сила, својот престол и голема власт.

**14.** Мора да ја почитуваме функцијата на власт дури и кога не ја почитуваме личноста која ја има таа функција. Христос ни даде пример за ова кога стоеше пред Своите обвинители и пред владетелите.

**15.** Нашата позиција на авторитет може да нè направи горделиви, но Бог им се противи на горделивите, а ги изградува понизните. Токму гордоста го предизвика бунтот на Луцифер, како што ќе видиме подоцна.

**16.** Ќе постапиме мудро ако прво им ги предадеме своите планови на оние кои имаат авторитет над нас, пред да ги реализираме. На тој начин ќе ја избегнеме можноста да станеме авторитет сами над себеси.

**17.** Ќе дојде ден кога Исус ќе го уништи секој авторитет и ќе Му го предаде царството на Таткото.

**1 Кор. 15:24** Тогаш доаѓа крајот, кога Тој ќе Му го предаде царството на Бог и Таткото; откако ќе го уништи секое началство и секоја власт и сила.

**II. ИСУС МУ СЕ ПОТЧИНИ НА АВТОРИТЕТОТ НА ТАТКОТО.**

**Kол. 1:14-16** Во Кого имаме откуп, простување на гревовите. 15 Тој е лик на невидливиот Бог, Првороден на сето создание, 16 зашто преку Него е создадено сè што е на небесата и на земјата; видливо и невидливо, престоли, господства, началства или власти - сè е создадено преку Него и за Него.

**А.** Еикон = налик, лик или сличност. Исус Христос дојде за да Му биде послушен на Таткото и за да може да му ја **открие** на светот Божјата природа, Неговата љубов за човештвото и како може човекот да живее.

**Јован 14:9** Исус му рече: “Толку време Сум со вас и не Ме позна ли, Филипе? Кој Ме видел Мене, Го видел и Таткото; тогаш како велиш ти: ,Покажи ни Го Таткото!?'

**Б.** Дури и Господ Исус, Кому Му припаѓа сета слава, Му се покори на Бог Таткото. Тој не дојде да ја извршува Својата волја, туку волјата на Таткото. На тој начин, ни даде пример за покорност кој треба да го следиме. Дури и при смртта, Исус не им се спротивстави на оние кои го применуваа својот авторитет врз Него. Тој можеше да го направи тоа, бидејќи знаеше дека авторитетот над Него им беше даден од Бог, и дека ниеден човек не Му го одзеде животот, туку Тој го даде Својот живот како жртва, според волјата на Таткото. На тој начин Исус потврди дека Бог е изворот на секој авторитет.

**Јован 6:38** Зашто не слегов од Небото за да ја извршувам Мојата волја, туку волјата на Оној Кој Ме прати.

**В.** Секој од нас мора да одговори на ова многу важно прашање во својот живот: „Дали живеам и дишам преку човечка сила или преку Божјата благодат?“ Ако веруваме дека целосно живееме според човечки правила, тогаш нашиот живот постојано ќе биде попречуван од прописите на другите за кои сметаме дека имаат авторитет над нас. Меѓутоа, ако сфатиме дека секој авторитет е даден од Бог, и дека секој човек живее и дише според Неговата добра волја, тогаш Тој ќе биде Оној кој ќе има целосна власт врз човековите работи во мојот живот, а јас ќе можам да ја ставам својата доверба во Него и нема да се грижам за тоа што би можеле луѓето да направат. Ова сознание има огромен ослободувачки ефект врз нашиот живот, ако го гледаме Бог, а не човекот, како извор на сè. Така можам да се надевам на Бог за сè, и можам сè да му предадам Нему знаејќи дека Тој се грижи за мене.

**Матеј 6:30-34** И, ако Бог ја облекува така полската трева, што денес е тука, а утре ја фрлаат в печка, нема ли многу повеќе да стори за вас, о маловерни? 31 И така, не бидете загрижени, велејќи: ,Што ќе јадеме?' или: ,Што ќе пиеме?' или: ,Што ќе облечеме?' 32 Зашто сето тоа го бараат и другите народи, а вашиот небесен Татко знае дека сето ова ви е потребно. 33 Туку, барајте го најпрвин Божјото царство и Неговата праведност, а сето друго ќе ви се додаде. 34 И така, не бидете загрижени за утрешниот ден, зашто утрешниот ден ќе се грижи за себеси. На секој ден доволно му е неговото зло.”

**III. РЕАЛНОСТА НА БОГ И НЕГОВИОТ АВТОРИТЕТ СЕ ГЛЕДААТ ВО НЕГОВОТО СОЗДАНИЕ.**

**А.** АВТОРИТЕТ – Право и овластување на една личност да создава и да спроведува закони, да изнудува (бара или присилува) послушност и да одредува казна.

**Б.** Божјиот авторитет и Неговото постоење можат да се видат во Неговото создание.

**Рим. 1:19-21** Зашто она што може да се знае за Бог ним им е откриено; бидејќи Бог им го откри тоа. 20 Неговите невидливи особини, Неговата вечна сила и божествената природа, јасно се гледаат уште од создавањето на светот, и можат да се разберат преку создаденото, па немаат оправдание. 21 Зашто, иако Го познаа Бога, не Му оддадоа почит како на Бог, ниту Му благодарија; туку станаа суетни во своите мудрувања и нивното неразумно срце се помрачи.

**1.** Човекот може да види дека Бог постои преку Неговото создание, но тој не сака да го види тоа. Човекот нема ИЗГОВОР за да каже дека не е свесен за невидливите работи:

* Не можеш да го видиш воздухот, но знаеш дека е тука.
* Не можеш да го видиш ветрот, но знаеш дека е тука.
* Не можеш да ја видиш невидливата сила на гравитација, но знаеш дека е тука.

**2.** Човекот може да ги види редот и поставеноста во природата и да сфати дека постои Бог кој ги подредил нештата. Кога човекот ја отфрла реалноста за Бог, тој го прави тоа затоа што не сака да го прифати Божјиот целосен авторитет над него. Ова е спротивставување на Бог.

**IV. КОГА МУ СЕ СПРОТИВСТАВУВАШ НА АВТОРИТЕТОТ ДАДЕН ОД БОГ, МУ СЕ СПРОТИВСТАВУВАШ НА САМИОТ БОГ**

**А.** Сите луѓе кои имаат авторитет над нас се Божји служители.

**Рим. 13:1-5** Секоја душа нека им се покорува на претпоставените власти, зашто нема власт, а да не е од Бога, а оние кои се поставени, од Бог се поставени. 2 Затоа, оној кој ѝ се противставува на власта, ѝ се противставува на Божјата уредба; а оние што се противставуваат, ќе ја примат својата осуда. 3 Зашто владетелите не се страв и трепет за добри дела, туку за зли. Ако сакаш да не страхуваш од власта, прави добро, па ќе бидеш пофален од неа. 4 Таа е во служба на Бог за твое добро. Но, ако правиш зло, страхувај, зашто таа не носи напразно меч, бидејќи е во служба на Бог и гневно се одмаздува на оној што прави зло. 5 Затоа треба да ѝ бидеш покорен, не само поради гневот, туку и поради совеста.

**1.** Тие постојат за наша заштита и водство.

**2.** Бог поставува луѓе со авторитет над нас за да нè поправаат.

**3.** Бог носи луѓе и ситуации во нашиот живот за да нè променат.

**4.** Бог носи околности на нашиот пат за да нè испита (со цел за да се докажеме верни, способни да го поминеме тестот). Бог нè не испитува со очекување дека нема да успееме. Неговото срце сака да се докажеме себеси достојни.

**Б.** Кога Му се спротивставуваме на Бог преку непослушност, се ставаме во опасност од Божјата казна.

**Рим. 13:1-2** Секоја душа нека им се покорува на претпоставените власти, зашто нема власт, а да не е од Бога, а оние кои се поставени, од Бог се поставени. 2 Затоа, оној кој ѝ се противставува на власта, ѝ се противставува на Божјата уредба; а оние што се противставуваат, ќе ја примат својата осуда.

**В.** Бог им дава авторитет на земните управители.

**1.** Ако Му се спротивставуваш на авторитетот даден од Бог, се изложуваш на неволи. Две причини зошто треба да му се ПОКОРИШ на авторитетот даден од Бог се:

**а.** За да не западнеш во невола. Бог има добра причина зошто поставува други со авторитет над нас, дури и кога не се согласуваме со оние кои Тој ги поставил таму. Треба да запомниме дека Неговиот план не е да ни наштети, туку да ни даде надеж и добра иднина.

**Еремија 29:11-13** Зашто само Јас ги знам замислите, што сум ги смислил за вас, вели Господ, замислите за добро, а не за зло, за да ви дадам иднина и надеж. 12 Па ќе повикате по Мене, ќе дојдете и ќе Ме замолите, и Јас ќе ве чујам; 13 ќе Ме побарате и ќе Ме најдете, ако Ме побарате од се срце.

**б.** За да може нашето срце да биде чисто пред Бог. Нашата послушност на авторитетот кој Бог го поставил врз нас ни помага да Му останеме покорни Нему, додека сме му послушни на авторитетот кој Тој го определил. Запомни дека покорноста е лесна кога сè се одвива во наша полза. Тестот за покорност доаѓа кога од нас се бара да направиме нешто што не сакаме да го направиме.

**2.** Бог е долготрпелив, но доаѓа време кога Бог ќе се справи со оние кои им се спротивставуваат на Неговиот авторитет и на Неговата личност. Исус нè поучуваше дека ако направиме нешто за едно од Неговите чеда, тогаш тоа е како да сме му го направиле тоа Нему. Според овој принцип следи дека ако му се спротивставуваме на авторитетот даден од Него, тогаш Му се спротивставуваме Нему.

**Матеј 25:37-40** Тогаш праведниците ќе Му одговорат и речат: ,Господи, кога Те видовме гладен и Те нахранивме; или жеден и Те напоивме? 38 Кога Те видовме како туѓинец и Те примивме? Или гол и Те облековме? 39 Кога те видовме болен или в зандана и дојдовме кај Тебе?' 40 А Царот ќе им одговори: 'Вистина ви велам, доколку му направивте така на еден од овие Мои најмали браќа, Мене Ми направивте.'

**Г.** Ставот на грев и спротивставување живее во нашите СРЦА. Дури и срцето може да нè измами. Понекогаш можеби ни се чини дека постапуваме во согласност со Божјата праведност во однос на одредена ситуација. Треба да бидеме внимателни и да Го замолиме Светиот Дух да го испита нашето срце, и да ни ги открие нашите вистински мотиви. Ова ќе ни помогне да нè се мамиме себеси. Дури и Давид се молеше Бог да го испита неговото срце. Зборот кој е употребен во овој дел и кој е преведен „испита,” всушност значи „претура,” односно го открива сето она што може да биде скриено. Бог ни помага кога чувствуваме потреба да им се спротивставиме на оние пред кои сме го отвориле своето срце внимателно и доброволно за да биде испитано пред Бог.

**Ерм. 17:9** Лукаво е човечкото срце повеќе од се и е наполно расипано; кој ќе го разбере?

**Пс. 139:23** Испитај ме, Боже, и познај го срцето мое; испитај ме и запознај ги патеките мои...

**Д.** Бог повеќе би сакал неправеден авторитет отколку беззаконие (каде што воопшто нема авторитет). Ова го знаеме бидејќи Библијата нè учи да ги почитуваме оние кои имаат авторитет над нас (**Рим. 13**). Дури и ако авторитетот над нас го нема Христос, тој е тука според Божјата волја и треба да го почитуваме сè додека не бара од нас да го прекршиме Божјиот закон.

**Дела 5:29** А Петар и апостолите одговорија и рекоа: “Треба да Го слушаме Бог, а не луѓето.

Петар и апостолите не можеа да ги извршат наредбите на Првосвештеникот, бидејќи на тој начин ќе го прекршеа она што Бог го им заповеда.

**V. СПАСЕНИЕТО Е ПОВРЗАНО СО АВТОРИТЕТОТ**

**А.** Кога Адам и Ева решија да ја извршуваат својата волја, а не Божјата, се откажаа од невиноста и чистотата пред Бог. Тие му се спротивставија на Божјиот авторитет, односно го отфрлија. Тоа е грев, а последицата беше иста како и денес – смрт! Смртта претставува одвојување од Бог и од животот кој Бог го дава.

**Б.** Кога Му се предаваме Нему, тогаш се симнуваме „себеси” од престолот во својот живот и Му го даваме на Бог местото кое Му припаѓа како авторитет над нашиот живот. Токму ова признание на Бог како Господ е она кое ни носи спасение во нашиот живот.

**В.** Кога Му се покоруваме на Христос преку вера и послушност, ние повторно го заземаме своето вистинско место пред Бог. Покорноста не значи губење на нешто, туку повторно враќање на она што е изгубено. Ние повторно стануваме едно со Оној Кој нè љуби. Кога доаѓаме кај Христос, го прифаќаме Божјиот авторитет.

Но често пати има уште многу работа што треба да биде завршена во нашето срце пред да може Исус да стане Господ во нашиот секојдневен живот. Ние можеби го прифаќаме Неговиот највисок авторитет, но во суштина човекот продолжува да ја води битката меѓу сопствената бунтовна волја (телото) и Божјиот Дух, кој сега живее во новиот верник.

**Рим. 7:14 – 8:9** Зашто знаеме дека Законот е духовен, а јас сум телесен, продаден на гревот. 15 Она што го правам, не го разбирам, бидејќи не го правам она што го сакам, туку го правам токму она што го мразам. 16 Ако пак го правам она што не го сакам, се согласувам со Законот дека тој е добар. 17 Значи, не сум јас оној што го прави тоа, туку гревот, кој живее во мене. 18 Имено, знам дека никакво добро не живее во мене, односно во моето тело, зашто желба за добро има во мене, но не и сила за да го правам тоа. 19 Доброто што го сакам не го правам, туку го правам злото, што не го сакам. 20 А ако го правам она што не го сакам, не го правам веќе јас, туку гревот кој живее во мене. 21 И така, откривам еден закон кој е во мене, кој кога сакам да правам добро - злото е присутно. 22 Вистина, се сложувам со мојот внатрешен човек дека наоѓам наслада во Божјиот Закон, 23 но, гледам друг закон во моите органи, кој војува против законот на мојот ум и ме заробува под законот на гревот што е во моите органи. 24 Беден човек сум јас! Кој ќе ме спаси од ова смртно тело! 25 Му благодарам на Бог, преку Исус Христос, нашиот Господ! И така, јас самиот со умот му служам на Божјиот закон, а со телото на законот на гревот. 1 Затоа, сега нема осуда за оние кои се во Христос Исус. 2 Зашто законот на Духот на животот во Христос Исус ве ослободи од законот на гревот и на смртта, 3 зашто она што не можеше да го стори законот, бидејќи беше слаб заради телото, го изврши Бог! Испраќајќи Го Својот Син во облик сличен на грешното тело и поради грев, го осуди гревот во телото, 4 за да се исполни барањето на Законот во нас кои не одиме по телото, туку по Духот. 5 Така, оние што се телесни, се стремат кон телесното, додека оние што се духовни, кон она што е на Духот, 6 бидејќи мудрувањето на телото е смрт, а мудрувањето на Духот е живот и мир; 7 зашто мудрувањето на телото е непријателство против Бог, бидејќи не му се покорува на Божјиот закон, ниту пак може, 8 а оние кои се по тело, не можат да Му угодат на Бог. 9 Но вие не сте телесни, туку духовни, ако Божјиот Дух навистина живее во вас. Но, ако некој Го нема Христовиот Дух, не е Негов.

**Г.** Треба да Го молиме Бог да ни го менува срцето. Кога Бог делува во тебе:

**1.** Твоето срце ќе има потреба и желба да го исправи она што е погрешно.

**2.** Исто така ќе имаш желба да им простиш на оние кои те повредиле, и да ги замолиш за прошка оние кои ти си ги повредил. Тоа се знаци дека Бог делува во тебе.

**VI. ЧЕТИРИ ВИДОВИ НА АВТОРИТЕТ:**

**А.** Државна власт

**1.** Цареви, претседатели, премиери, полиција, итн.

**2.** Тие не треба да бидат закана за добрите луѓе, туку треба да ги казнуваат злосторниците.

**3.** Како добри луѓе, не треба да се плашиме од овој вид на авторитет.

**Рим. 13:1** Секоја душа нека им се покорува на претпоставените власти, зашто нема власт, а да не е од Бога, а оние кои се поставени, од Бог се поставени.

**Рим. 13:3-5** Зашто владетелите не се страв и трепет за добри дела, туку за зли. Ако сакаш да не страхуваш од власта, прави добро, па ќе бидеш пофален од неа. 4 Таа е во служба на Бог за твое добро. Но, ако правиш зло, страхувај, зашто таа не носи напразно меч, бидејќи е во служба на Бог и гневно се одмаздува на оној што прави зло. 5 Затоа треба да ѝ бидеш покорен, не само поради гневот, туку и поради совеста.

**4.** Државната власт е поставен авторитет.

**а.** Тие се поставени од Бог за да спроведуваат морално управување и за да ги спроведуваат законите.

**б.** Нивната функција е назначена од Бог. Но не сите луѓе кои се на функции, на кои се поставени од Бог, се побожни луѓе. Бог не е одговорен за постапките на оние кои се на функција, исто како што не е одговорен ниту за гревовите кои ги извршуваат Неговите следбеници.

**в.** Ако човекот ѝ се спротивставува на државната власт, тогаш Му се спротивставува на Бог.

**Рим. 13:2** Затоа, оној кој ѝ се противставува на власта, ѝ се противставува на Божјата уредба; а оние што се противставуваат, ќе ја примат својата осуда.

**5.** Човечките закони се добри и служат за наша благосостојба, но не сите закони се праведни.

**а.** Државните закони треба да ги третираат сите луѓе подеднакво.

**б.** Човечкиот закон не ги зема предвид поединечните околности.

**в.** Законите треба да ги казнуваат оние кои го прекршуваат законот.

**г.** Граѓанското право има усогласени директиви во однос на казните кои понекогаш се чинат неправедни.

**д.** Во некои земји, законите во денешно време, се чини дека повеќе ги штитат правата на злосторниците, отколку правата на жртвите.

**6.** Божјата правда или казна е секогаш соодветно пропорционална со сериозноста на престапот.

**а.** Тој го гледа ставот на срцето како што го гледа и престапот на човекот.

**б.** Неговата реакција не е секогаш иста, бидејќи само Тој ја знае целата вистина и знае што е праведна казна.

**в.** Кога секој би бил воден од Светиот Дух, тогаш не би постоело злосторство. Не би постоеле престапници.

**7.** Човекот треба да го почитува авторитетот кој е поставен од Бог.

**1 Птр. 2:13-17** Заради Господ, покорувајте ѝ се на секоја човечка власт: било на царот, како владетел, 14 било на управителите, како негови пратеници пратени од Него да ги казнуваат злосторниците, а да ги пофалуваат оние кои прават добро! 15 Зашто ова е Божја волја: правејќи добро, да го замолкнете незнаењето на неразумните луѓе. 16 Дејствувајте како слободни и не употребувајте ја слободата како оправдување на злото, туку користете ја како Божји слуги! 17 Почитувајте ги сите, негувајте братољубие, бојте се од Бог, почитувајте го царот!

**а.** Треба да го ПОЧИТУВАМЕ секој авторитет, од највисокиот до најнискиот.

**б.** Ако живееме според законите и според Божјото слово, Бог ќе ни даде успех и благосостојба.

**в.** Кога оние кои имаат авторитет прават добро, треба да ги пофалуваме*.*

**г.** Ние, како Христови следбеници, имаме голема одговорност да живееме праведно. Ние треба да му го покажеме Христос на овој свет. Како Христови следбеници, имаме возвишен повик во кој треба да живееме. Ние имаме поголема одговорност и возвишен повик кој треба да го извршуваме. Треба да правиме многу повеќе од она што човечкиот закон го бара како минимум. „Ако некој ни ја побара кошулата, треба да му ја дадеме и наметката.” Ова е пример за високите очекувања во кои треба да живееме.

**д.** Оние кои се под авторитет имаат поголема одговорност, бидејќи треба да се покорат дури и кога не се согласуваат.

**Б. Општествена власт**

**1.** Општествена власт е оној поставен авторитет кој можеме да го најдеме на нашето работно место: директори, управители, раководители, шефови итн.

**1 Птр. 2:18-21** Слуги, покорувајте им се на своите господари со целосна почит, но не само на добрите и кротките, туку и на суровите! 19 Зашто тоа се цени, ако заради својата совест пред Бог, човек трпи и тагува кога неправедно страда. 20 Инаку, каква е пофалбата ако трпите кога ве казнуваат за вашите престапи? Но, ако страдате и трпите кога правите добро, тоа е благодат пред Бога. 21 Зашто за тоа сте повикани, бидејќи и Христос страдаше за вас и ви остави пример, та и вие да врвите по Неговите стапки.

**2.** Ако имаш работа, тогаш си служител, и имаш одредени обврски спрема работодавецот и спрема Бог во твојата служба. Работодавецот ти плаќа за твојата работа.

**3.** Бог нè повикал да бидеме цврсти во верата, и да истраеме во неволите како добри војници, следејќи го примерот на Христос.

**4.** Моли се Господ да ти даде мудрост за да знаеш како да се справиш со оние кои го злоупотребуваат својот авторитет.

**5.** Бог нè доведува во такви ситуации за да се докажеме, за да можат другите да Го видат Бог во нас.

**6.** Треба да УМРЕМЕ за себеси, да бидеме цврсти во таквата ситуација и да Му веруваме на Бог дека ќе делува во ситуацијата.

**7.** Биди послушен во твојот повик на слуга. Ако Бог реши да те доведе во тешка ситуација, тогаш Тој го прави тоа за да се докажеш достоен за Неговиот повик. Тој има цел која сака да ја изврши во таа ситуација и сака да те употреби тебе за таа цел. Навистина претставува посебен повик кога Бог ти доверува нешто. Биди добар војник и служи Му на Бог. Тој ќе те награди.

**8.** Кога реагираме според телото, стануваме исти како неправедните.

**9.** Повикани сме да бидеме духовни луѓе, и да бидеме такви постојано, а не само кога се чувствуваме духовни. Светот постојано нè набљудува.

**10.** Повикани сме да бидеме различни од светот. Треба да почувствуваме дека нешто не е во ред со нас кога светот не може да види во нас никаква разлика од нив.

**11.** Треба да се покориш колку што можеш повеќе во границите на твоите можности. Доколку не можеш да го направиш тоа, тогаш потруди се да заминеш на тивок, учтив и пристоен начин без да подигаш обвиненија или да предизвикуваш раздор. Дозволи Му на Бог да се справи со ситуацијата.

\*\*\*Савле гледаше како умира еден праведен човек, Стефан, гледајќи го неговиот покорен став до самиот крај. (**Дела 7:55-60**)\*\*\* - Ова многу малку влијаеше врз срцето на Савле во тој момент. – Бог делуваше во срцето на Савле подоцна.

**1 Тим. 6:1** Сите што се под јарем, робовите, своите господари нека ги сметаат достојни за секаква почест, за да не се хули Божјото име и учењето.

**а.** Тешко е да се извршуваат наредбите, обично сакаме да им се спротивставуваме.

**б.** Треба да ги примаме наредбите од авторитетите без оглед на тоа дали се тие правилни или погрешни според нашето мислење, сè додека не бараат од нас да го прекршиме Божјиот закон.

**в.** Кога му се спротивставуваш некому, тогаш го поттикнуваш да заземе одбранбен став и да се подготви за битка, да се заштити себеси.

**г.** Внимавај на твоите зборови ако решиш да му се спротивставиш на авторитетот. Запомни дека треба да го почитуваме авторитетот без оглед на тоа дали се согласуваме со него или не. Сведоштвото за Бог може да се види и во нашите постапки пред другите луѓе.

Кол. 3:22‑24 Робови, слушајте ги во сè своите земни господари, не навидум како оние кои само им угодуваат на луѓето, туку со искрено срце, боејќи се од Господ! 23 Што и да правите, правете го од сè срце како за Господ, а не за луѓе, 24 знаејќи дека од Господ како награда ќе примите наследство. Вие му служите на Господ Христос!

Ефш. 6:5‑8 Робови, покорувајте им се на вашите господари по тело со страв и трепет, во простота на своето срце, како на Христос! 6 Не служете им само пред очите, како оние кои им угодуваат на луѓето, туку како Христови слуги, кои од сета душа ја извршуваат Божјата волја! 7 Служете доброволно како на Господ, а не на луѓе, 8 знаејќи дека секој, било роб или слободен, ако направи нешто добро, ќе го добие истото од Господ!

**12.** Труди се да даваш сè од себе со сето свое срце.

**а.** Ако правиш добро, истото и ќе го примиш од Господ.

**б.** Давај благодат дури и кога некој не ја заслужува.

**в.** Секогаш оди по патот на БЛАГОДАТТА, и давај им го на луѓето она што не го заслужуваат.

**В. Царски авторитет**

**1.** Царскиот авторитет е поврзан со Божјото семејство. Го гледаме царскиот авторитет во христијанскиот дом, каде што мажот треба да биде главата или водечкиот авторитет, исто како што е Христос глава на црквата. Можеби подеднакво добар израз е дека мажот е „одговорен” авторитет. Жената, како црквата, е под одговорноста и авторитетот на мажот, како што црквата Му е потчинета на Христос. Децата се под авторитетот на родителите.

**2. Ефш. 5:21 – 6:4** ни го прикажува овој однос кој е спореден со односот меѓу Христос и црквата. Ова треба да биде целта на секое семејство.

**Ефш. 5:21 – 6:4** Покорувајте се еден на друг со страхопочит кон Христос! 22 Жените да им се покоруваат на своите мажи, како на Господ, 23 зашто мажот е глава на жената, како што е и Христос глава на црквата, а Тој е Спасителот на телото! 24 И како што црквата Му се покорува на Христос, така да им бидат и жените покорни во сè на своите мажи. 25 Мажи, љубете ги своите жени, како што и Христос ја засака црквата и се предаде Сам Себеси за неа, 26 за да ја освети, исчистувајќи ја преку водно капење со словото, 27 и да ја претстави пред Себе црквата во сета нејзина слава, без дамка, ниту брчка, или нешто слично, за да биде света и непорочна. 28 Така и мажите се должни да ги љубат своите жени како своите сопствени тела. Кој ја љуби својата жена, се љуби себеси. 29 Зашто никој никогаш не го намразил своето тело, туку го храни и негува како и Христос црквата, 30 зашто ние сме органи на Неговото тело. 31 “Затоа човекот ќе ги остави татка си и мајка си, и ќе се прилепи кон својата жена, и двајцата ќе станат едно тело.” 32 Оваа тајна е голема, а јас зборувам за Христос и црквата. 33 И така, секој од вас да ја љуби својата жена како себеси, а жената да го почитува својот маж. 1 Деца, бидете им послушни на своите родители во Господ, зашто така е исправно. 2 “Почитувај ги својот татко и мајка (тоа е првата заповед со ветување) 3 за да ти биде добро и за да живееш долго на земјата!” 4 А вие, татковци, не дразнете ги вашите деца, туку воспитувајте ги во Господовиот ред и учење.

**3.** Во горенаведениот стих гледаме дека жените имаат заповед да им се покоруваат на своите мажи како што Му се покоруваат на Самиот Господ. Запомни дека покорноста никогаш не е доведена во прашање сè додека од тебе не се бара да се покориш во област во која не се согласуваш. Можеби нема да се согласиш дека еден човек не може вистински да се покори сè додека не го стори тоа спротивно на своите сопствени желби. Сепак Божјата заповед е жените да им се покоруваат на своите мажи во сè, а тоа е силна изјава. За да нема сомневање, Тој додава и дека тие треба да го прават тоа како нивниот маж да е Самиот Господ.

**4.** Во стх. 21 гледаме уште еден многу важен принцип на царскиот авторитет, а тоа е дека треба да се покоруваме еден на друг. Никој не смее да преземе туѓ авторитет, туку треба да се сметаме еден друг за поголем од себеси. Царскиот авторитет не е без хиерархија, но неговата основа е повисок принцип. Принципот на љубовта!

**5.** Ако го погледнеме авторитетот на мажот и неговата царска одговорност, ќе видиме дека тој (како и Христос) треба да ја љуби својата жена (црквата) и да се даде себеси за неа. Токму како што Христос го даде Својот живот за Црквата, така и мажот треба толку многу да ја љуби својата жена, што од срце би се откажал од своите права, желби, па дури и од својот живот за неа. Според тоа гледаме дека царскиот авторитет на највисоко ниво е вкоренет во љубовта. Владетелот кој владее без љубов е како звук на цимбал што ѕвечи – суров и вознемирувачки за духот.

**6.** Христос е примерот кој треба да го следиме. Христос ја покажа Својата љубов за нас кога бевме отуѓени од Него заради гревот. Тој нè засака прв. Според тоа, одговорност на мажот е да ја љуби својата жена. Најмалку 4 пати Словото ги советува мажите да ги љубат своите жени. Општо земено, се смета дека кога жената знае дека е љубена од својот маж, тогаш со радост му се потчинува на неговото водство.

**7.** Кога Бог ја создал жената ѝ дал различни особини и чувства од оние на мажот. Мудриот маж ќе ја гледа својата улога повеќе како „водач” отколку како „владетел.” Мудриот водач ги вклучува и другите во донесувањето на одлуките за да може да ја подобри и прецизира својата конечна одлука. Мудриот маж ја почитува и ја вклучува својата жена, а понекогаш ги вклучува и своите деца во донесувањето на одлуките. На тој начин мажот не го загрозува својот водечки авторитет, туку покажува мудро водство гледајќи ги ситуацијата и фактите и од други гледни точки.

**1 Птр. 3:7** А и вие, мажи, живејте во слога со жените како со послаб сад и искажувајќи им почит како на сонаследнички на благодатта на животот, за да не бидат спречувани вашите молитви.

**8.** Исус Христос е нашиот Господ бидејќи ни покажува љубов и вистина. Тој се докажа Себеси и затоа ние Го прифаќаме како наш Господ. Сите мажи посакуваат да бидат господари. Но малкумина можат да бидат господари надвор од својот дом. Затоа тие ќе ја испробаат својата желба за господарство во покорноста на својата жена и своите деца. Сето ова е добро, но подобро би било мажите да запомнат дека Христос го заслужи своето Господство преку Неговата жртва. Мажот треба да ја заслужи својата позиција на господар. Неколку клучни работи за да може да го постигне тоа се:

**а.** Љуби ја својата жена секогаш и давај ѝ сигурност.

**б.** Побожниот маж е некој кому жената може да му верува.

**в.** Тој се грижи за потребите на своето семејство пред да ги задоволи сопствените потреби. Тој не е себичен.

**г.** Тој се посветува на молитва и на Господовото водство.

**Г. Црковен авторитет**

**1 Кор. 16:15-16** Ве молам браќа (знаете за Стефановиот дом, дека тој е првина од Ахаја и дека тие се посветија да им служат на светиите); 16 покорувајте им се и вие на таквите, и на секој што помага во делото и што работи!

**1.** Во стихот погоре Павле ги советува верниците да ги почитуваат и да им се потчинуваат на оние кои се предале целосно на службата. Идејата тука е дека треба да постои единство и хармонија во службата за Бог.

**2.** Треба да си служиме еден на друг со понизност, не давајќи им место на зависта и љубомората кои носат неслога и раздор. Напротив, треба да се трудиме да се изградуваме еден друг бидејќи сме едно тело.

**1 Сол. 5:11-13** Затоа утешувајте се меѓусебно и надградувајте се еден друг, токму така како што и правите! 12 Ве молиме, браќа, да им давате признание на оние кои вредно работат меѓу вас, кои се одговорни за вас во Господ и на оние кои ве поучуваат. 13 Ценете ги над сè со љубов, заради нивното дело. Живејте во мир еден со друг.

**3.** Треба да сфатиме дека сите сме само луѓе, а не супер-луѓе. Сите имаме недостатоци, а и водачите на кое било ниво не се безгрешни. Кога се соочуваш со проблем во однос на меѓусебните односи, прво принеси Му го проблемот на Господ. Целта на Сатаната е да ја скрши нашата доверба во Бог и нашата почит кон авторитетот. Имај на ум дека Бог употребува несовршени луѓе во еден несовршен свет за да ја исполни Својата цел. Доказ за тоа е дека Тој може да те употреби дури и тебе!

**4.** Не секој од нас е предодреден да биде водач или да има голем авторитет. Со големиот авторитет доаѓаат и големи одговорности. Сепак, секој од нас е одговорен за повикот што го има во својот живот. Треба да живееме достојно за тој повик и да ги почитуваме оние кои имаат уште поголема одговорност.

**Ефш. 4:1‑3** Затоа, ве молам, јас, затвореник на Господ, да живеете достојно за призванието во кое сте повикани, 2 со сета понизност, кроткост и со трпеливост, поднесувајќи се едни со други во љубов! 3 Настојувајте да го запазите единството на Духот во врската на мирот.

**Ефш. 4:7‑11** А секому од нас му е дадена благодат според мерата на ХРИСТОВИОТ ДАР ...И Тој даде едни за апостоли, а други за пророци; едни за евангелисти, а други за пастири и учители.

**5.** Авторитетот во црквата.

**Евр. 13:17** Бидете им послушни на вашите водачи и покорувајте им се, зашто тие бдеат над вашите души како такви кои за тоа ќе одговараат. Нека го прават тоа со радост, а не со негодување, зашто тоа не би било полезно за вас.

**1 Тим. 3:1** Веродостојно е словото: кој сака надзорништво, добра работа посакува.

**1 Тим.** **3:8** Исто така, ѓаконите треба да бидат сериозни , не двојазични, да не сакаат многу вино или да се склони кон нечесна печалба,

**1 Тим.** **5:17** На старешините кои добро управуваат, треба да им се укажува двојна чест, особено на оние кои се трудат во проповедање и поучување.

**1 Птр.** **5:1-2** Затоа старешините меѓу вас ги поттикнувам јас кој сум и самиот старешина и сведок на Христовите страдања и учесник во славата која ќе се открие: 2 пасете го Божјото стадо, кое е меѓу вас и надгледувајте го, не со принуда, туку доброволно, како што Бог сака; не со желба за нечесна печалба, туку со искрено срце;

**а.** Кога ќе ги погледнеме позициите или функциите кои имаат авторитет во црковната заедница, можеме да ги видиме следниве функции кои понекогаш се нарекуваат со различни имиња:

* Епископ = старешина кој обично се нарекува пастор. Епископ во денешно време е најчесто некој кој има авторитет над неколку цркви.
* Старешина = признат духовен водач кој може да има одговорност да го храни стадото со Божјото Слово (како што е пасторот) или некој кој е признат заради неговиот повик и кој им служи на духовните потреби во црквата, но не мора да ја носи главната одговорност за проповедање на Словото. Пасторите се старешини, но не сите старешини се пастори.
* Ѓакони = тие биле поединци повикани да служат во материјалните потреби на заедницата. Тие се грижеле за вдовиците, сираците и секој друг во телото кој се наоѓал во некаква неволја.

**б.** Тие се одговорни пред Бог за нас и еден ден ќе застанат пред Него и ќе одговараат за својот повик.

**в.** Запомни дека е полесно да придобиваш души, отколку да се грижиш за нив.

**г.** Една од нивните главни одговорности е да ги изградуваат и да ги обновуваат луѓето.

**Гал. 6:1** Браќа, и да падне некој во некаков престап, вие, кои сте духовни, поправајте го таквиот со дух на кроткост, чувајќи се себеси и вие да не бидете искушани.

**д.** Секој е одговорен за својот повик. Постојат 5 повици за служба дадени во **Ефш.4.**

**Ефш. 4:11-12** И Тој даде едни за апостоли, а други за пророци; едни за евангелисти, а други за пастири и учители, 12 за да се усовршат светиите за делото на службата, за изградување на Христовото тело...

* Пророк = Го покажува патот.
* Евангелист = Динамичен, од црква до црква.
* Пастор = Служи на црквата и ја храни.
* Учител = Создава рамнотежа преку здраво поучување.
* Апостол = Го прави сето горенаведено и основа цркви.

**ѓ.** Сосема е јасно дека Бог поставил авторитети во Неговото тело, црквата. Ние, како членови на тоа тело треба да ги почитуваме оние кои Тој ги поставил за наши водачи. Тие не се безгрешни, ниту се совршени. Тие се борат со искушенија како и секој друг човек. Нашите очи не треба да бидат фокусирани на нив, туку на Бог. Човекот може да нè изневери, но Бог е верен. Нашиот повик е да Го љубиме Бог и да се љубиме еден со друг!

**VII. ПРВИОТ БУНТ:**

**А.** Првото дело на бунтовништво го извршил Луцифер.

**1.** Името на Луцифер значи „светлина” или „утринска ѕвезда.”

**2.** Името на Луцифер стана Сатана по неговиот бунт против Бог.

**3.** „Сатана” значи: клеветник, клевета = изразување на штетни или злонамерни нешта, да зборува зло за некого со цел да го повреди, без оглед на вистината.

**4.** Бидејќи веќе ја учевме случката за бунтот на Луцифер на часовите по “Диспензации - поделбата на Библијата на периоди,” тука само ќе ги наведеме главните точки во однос на она што го знаеме.

**а.** Веруваме дека Луцифер е создадено битие кој бил „помазаниот херувим” во **Езекиел 28:11-19**. Тој имал многу голем авторитет и можеби дури и владеел на земјата во одреден период пред Адам и Ева.

**б.** Можеме да видиме дека тој:

* бил полн со мудрост
* бил чудесно убав
* живеел во Божјата Градина, најверојатно „Едемската градина”
* бил создаден, а НЕ роден
* бил помазаниот херувим
* бил над Светата Божја Гора
* бил совршен во своите патишта
* одел во праведност
* најверојатно во одреден период бил водач на славењето на небесата (тапаните и кавалите кои се спомнати во **стх. 13** укажуваат на тоа дека тој создавал музика, и можеби токму затоа тој денес толку многу ја употребува музиката за да уништува животи).

**в.** Луцифер станал бунтовен бидејќи станал горделив заради својата мудрост и убавина (кои можеби зборуваат за неговата позиција на авторитет). Тој се обидел да се воздигне себеси над Бог. Неговата цел била да го воздигне својот земен престол над Божјиот небесен престол. Заради клеветите на Луцифер, неговите земни поданици, како и 1/3 од ангелите на небесата започнале бунт против Бог.

**Езекиел 28:17** Од убавината твоја се возгордеа срцето твое, поради богатството твое си ја загуби мудроста своја; затоа Јас те соборив на земја, те предадов на потсмев пред царевите.

**г.** Тој ја искажува вистинската состојба на своето срце кога 5 пати изјавува „Јас ќе” во **Ис. 14:12-15**.

* Ќе се искачам на небото.
* Ќе го издигнам престолот свој погоре од Божјите ѕвезди.
* Ќе седнам на гората во соборот на боговите.
* Ќе се искачам до висините на облаците.
* Ќе бидам рамен на Севишниот.

**д.** Во **Исаија 14** гледаме колку е опасно нашето срце да се исполни со гордост заради нашата позиција на авторитет. Гордоста води кон грев на бунтовништво против оние кои имаат авторитет над нас. Затоа Бог им се противи на горделивите.

**1 Птр. 5:5** Така и вие помладите, покорувајте им се на старешините. А сите, препашете се со понизност еден спрема друг, зашто "Бог им се противи на горделивите, а на понизните им дава благодат.”

**5.** Фактот дека Бог им се противи на оние кои несоодветно ја употребуваат својата позиција на авторитет се гледа во начинот на кој Тој се справи со бунтот на Луцифер.

**Откр. 12:9** Така големиот змев, старата змија, наречен ѓавол и сатана, кој го заведува сиот свет, беше исфрлен; беше фрлен долу на земјата, заедно со неговите ангели.

**Ис. 14:15** Но ти си соборен во пеколот, во дното на јамата.

**Езекиел 28:16-19** ги набројува Божјите „Јас те“ како одговор на Луцифер:

* Јас те соборив како нечист од Божјата гора.
* Те истерав тебе, херувиме – заштитник, среде огнени камења.
* Јас те соборив на земјата.
* Те предадов на потсмев пред царевите.
* Јас пуштив оган пред тебе, да те проголта.
* Јас те претворив во пепел на земјата пред очите на сите, што те гледаат.
* Сите, што те знаеја меѓу народите, се згрозуваа над тебе, ти стана за ужас и исчезна засекогаш.

**6.** Од горенаведените стихови можеме да видиме дека Бог ќе се справи со оние кои се издигаат себеси над Неговиот авторитет. Она што често не го разбираме е дека секој грев е издигнување на себеси над Божјиот авторитет во нашиот живот. Зошто да нè изненадува тоа што Бог постапува праведно за да ја сочува Својата светост? Ние сме виновни за грев, а платата за гревот е смрт. Според тоа, Бог би бил праведен кога би го побарал нашиот живот во кое било време, а сепак ние често ги потценуваме нашите грешни постапки заради довербата што ја имаме во Божјата благодат. Колку поразлично би се однесувале кога би знаеле дека Бог повеќе нема да биде долготрпелив со нас?

**VIII. БУНТОВНИШТВО – СТАВ НА СРЦЕТО**

**А.** Во Стариот Завет можеме да видиме дека Бог никогаш не сакал Израел да има Цар како другите народи. Тие Го ОТФРЛИЛЕ Бог како Цар, сакајќи некој видлив да им биде Цар.

**1 Сам. 8:7** А Господ му рече на Самоил: “Послушај го гласот на народот за сè што ти говорат. Зашто тие не те отфрлија тебе, туку Ме отфрлија Мене за да не царувам над нив.

**Б.** Тие се ПЛАШЕЛЕ, место да Му веруваат на Бог. Знаеле дека Самоил старее и дека неговите синови не оделе со Господ како што одел Самоил. Тие се плашеле дека Бог нема да најде некој како Самоил за да ги води.

**1 Сам. 8:4-5** Тогаш се собраа сите старешини Израелови, дојдоа кај Самоил во Рама 5 и му рекоа: “Ете, ти остаре, а синовите твои не одат по твоите патишта. Затоа постави ни цар, кој ќе ни суди, како што е кај другите народи.”

**В.** Тие САКАЛЕ да бидат како светот. Ние, како христијани, треба да бидеме издвоени, да излеземе од светот и повеќе да не бидеме како него. Но, како Израел, на многумина им е тешко да се издвојат и тие повторно копнеат за светот. Ова е многу опасно.

**1 Сам. 8:20** ...и ние ќе бидеме како другите народи - ќе ни суди нашиот цар и ќе оди пред нас, и ќе ги води нашите војни.”

**Г.** Дури и откако Бог ги предупредил за тоа што би значела ваквата одлука за нив понатаму, тие биле упорни во нивната желба верувајќи си себеси место на Божјата верност. Нивните срца биле исполнети со бунтовништво, и не сакале повеќе да Го слушаат Бог. Ќе дојде ден кога Бог повеќе нема да ги слуша нов. Што ќе посееш, тоа и ќе жнееш!

**1 Сам. 8:19** Но народот не сакаше да го послуша гласот на Самоил и рече: “Не, нека има цар над нас...

**Д.** Ова значело крај на Теократијата (ВЛАДЕЕЊЕ НА БОГ) и довело до започнување на Царството (ВЛАДЕЕЊЕ НА ЧОВЕКОТ).

**1.** Така Бог им дал Цар, и им рекол дека ќе треба да се соочат со својот избор кој ќе владее над нив. Доколку не ги извршуваат Божјите закони и законите на царот, ќе бидат уништени.

**2.** Самоил му го открива на народот она што Господ му го кажува за тоа кои ќе бидат барањата на Царот (**1 Сам. 8:11-17**).

**а.** Тој ќе владее над вас.

**б.** Тој ќе ги зема вашите синови и ќерки како робови.

**в.** Тој ќе земе од вас сè што е најдобро.

**г.** Тој ќе зема десеток од сè.

**д.** Тој ќе ги земе вашите слуги.

\*\*\* Понекогаш Бог ни го дава она што го бараме дури и кога се спротивставуваме, знаејќи дека тоа не е она што ни треба. \*\*\*

**3.** Саул = Првиот цар на Израел – бил избран од народот. Овде гледаме еден пример за тоа кога луѓето избираат свој водач според погрешни критериуми.

**а.** Тој бил висок и убав.

**б.** Тој бил цар помазан од Бог.

**в.** Тој Му бил послушен на Бог одредено време.

**г.** Тој одел со Бог.

**д.** Тој бил понизен пред Господ.

**4.** Саул, кој на почетокот не сакал да биде цар, се издигнал себеси заради својата функција и заради Божјиот благослов на почетокот. Се исполнил со ГОРДОСТ и набргу паднал во грев. Авторитетот и позицијата можат да влијаат врз човекот кој не научил да биде под авторитет.

**а.** Тој бил самоволен.

**б.** Се мешал во службата на свештениците (**1 Сам. 13:8**).

**в.** Почнал да наоѓа изговори за своите гревови.

**г.** Ги прекршил Божјите заповеди (**1 Сам. 13:1**)

**д.** Ја префрлал вината за своите гревови на други. (**1 Сам. 15:20**).

**ѓ.** Се возвишувал себеси, не се гледал себеси мал (**1 Сам. 15:17**).

**е.** Го отфрлил Божјото Слово (**1 Сам. 15:23**).

**ж.** Му станал љубоморен на Давид и 21 пат се обидел да го убие. (**1 Сам. 18:6**).

**з.** Барал совети од вештерки и демони. (**1 Сам. 28:7**).

**5.** Бог е долготрпелив, и затоа долго го трпел спротивставувањето на Саул. Меѓутоа, доаѓа момент кога Бог повеќе нема да го воздржува Својот суд. Тој го одзел Светиот Дух од Саул оставајќи му го Саул на зол дух. Духовниот авторитет носи духовна одговорност. Многумина го сакаат авторитетот, но не и одговорноста.

**1 Сам. 16:14-15** А од Саул отстапи Духот Господов, и зол дух испратен од Господ, го мачеше. 15 И му рекоа на Саул неговите слуги: “Ете, зол дух од Бога те мачи.

**6.** Можеме да видиме како Саул директно ја прекршува Божјата заповед за него. Тој му се противел на Божјиот авторитет и не сакал да чека Самоил да му ја жртвува својата жртва на Бог. Бог му рекол на Самоил дека деновите на Саул се избројани заради неговата самоволност. Бог зажалил што дозволил Саул да стане цар. Авторитетот кој оди во самоволие најпосле ќе биде срушен. Запомни дека вистинскиот водач им служи на другите, а не себеси.

**1 Сам. 15:11** “жалам што го поставив Саул за цар, бидејќи тој се одврати од Мене и не го исполни зборот Мој.” Се натажи Самоил многу, Го повикуваше Господа цела ноќ.

**7.** Самоил му вели на Саул дека послушноста Му е поважна на Бог отколку кој било облик на религиозност, пожртвуваност, обреди и церемонии. Бунтовништвото и тврдоглавоста се манифестации на неприспособување кон вистината.

**1 Сам. 15:22** Самоил одговори: “Зар сепалениците и приносите повеќе Му се пријатни на Господ, отколку послушноста на гласот Господов? Послушноста е подобра од жртвата, и покорувањето - подобро отколку овнешкото месо...

**8.** Самоил го напуштил Саул и никогаш повеќе не се вратил кај него. Сепак, тагувал за него и се молел за него. Бог се оддалечил од Саул и го отфрлил неговиот авторитет. Но, народот сè уште морал да му се потчинува нему и на неговиот авторитет како цар.

**а.** Саул бил цар 40 години, од кои 38 години бил без Бог.

**б.** Саул го мразел Давид 37 години.

**в.** Давид бил цар 40 години.

**IX. ГОРДОСТА ВОДИ КОН БУНТОВНИШТВО, ШТО Е СЛИЧНО НА ГРЕВОТ НА МАЃЕПСНИШТВО.**

**А.** ГОРДОСТА се наоѓа во срцето на Царството на темнината.

**1.** Тоа е став на независност од Бог, и се манифестира со непослушност спрема Бог.

**2.** ГОРДОСТА создава БУНТОВНИШТВО и НЕПОСЛУШНОСТ кои доведуваат до:

* Помрачен поглед
* Омраза
* Љубомора
* Егоизам
* Себичност
* Предрасуди
* Хаос
* Деградирање
* Уништување
* Осаменост
* Огорченост
* Замор
* Нечесност
* Алчност
* Похота
* Клевета
* Озборување
* Осудување
* СМРТ
* Вечна казна

**Б.** ПОНИЗНОСТА се наоѓа во срцето на Божјото Царство.

**1.** Тоа е став на зависност од Бог и се манифестира со послушност спрема Бог.

**2.** Само преку понизност можеме да примиме спасение. Мора да го признаеме својот грев и потребата од спасител.

**3.** Сè што имаме доаѓа од Неговата рака. Секој добар и совршен дар доаѓа од Бог.

**4.** Тој направи сè, не направив јас. Ние сме ремек-дело на Неговите раце. Без Бог јас сум ништо, но со Бог можам сè, преку Христос Исус.

**5.** Бог Го возвиши Исус над сè заради Неговата понизност и послушност.

**6.** ПОНИЗНОСТА и ПОКОРНОСТА заедно со ПОСЛУШНОСТА даваат:

* Љубов
* Мир
* Радост
* Победа
* Сила
* Напредок
* Прошка
* Благодат
* Исцеление
* Изградување
* Хармонија
* Единство
* Неосудување
* Праведност
* Верност
* Чест
* Позитивен став
* Награда
* Смелост
* Вера
* Доверба
* Слобода
* Визија
* Вистина
* Светлина
* Вечен живот

Според тоа, можеме да видиме дека има голема предност ако одиме во понизност и послушност во споредба со гордоста и бунтовништвото.

**X. СТАВ НА ПОКОРНОСТ**

**А.** ПОКОРНОСТА е прашање на СТАВ, додека ПОСЛУШНОСТА е прашање на ОДНЕСУВАЊЕ.

**1.** Кога авторитетот над нас не е христијанин, или не управува на побожен начин, ние сè уште имаме одговорност да одиме во понизност и да го почитуваме авторитетот. Треба да се трудиме да ја извршуваме волјата на нашиот работодавач сè додека таа не бара од нас да Му бидеме непослушни на Бог. Дури и ако сметаме дека не треба да го послушаме работодавачот, треба да го сториме тоа во понизност, а никогаш со гордост или непокорност.

**2.** Ако не се согласуваш со твојот работодавач кој е христијанин, следи го учењето на **Матеј 18**. Разговарај со личноста со која не се согласуваш, насамо. НЕ озборувај во врска со проблемот со други луѓе. Ако е потребно, подоцна можеш да земеш уште една личност со тебе доколку твојот шеф не го разбира твојот проблем. Воколку твојот работодавач не е христијанин, тогаш прво моли се да не дојдеш во ситуација во кој треба да бидеш непослушен. Твојот интегритет како христијанин треба да им биде познат на сите, и ако секогаш постапуваш во согласност со својот интегритет и висок морал, твојот работодавач ќе го цени тоа.

**Матеј 18:15** “Ако ти згреши брат ти, појди и искарај го насамо. Ако те послуша, си го придобил брата си.”

**Б.** Имаш право да не се покориш ако:

**1.** Тоа не е во согласност со Божјото Слово.

**2.** Тој побара од тебе да направиш нешто неморално.

**3.** Ако тој побара од тебе да прекршиш некој од човечките праведни закони.

**4.** Ако тој побара од тебе да направиш нешто што може да те доведе во опасност.

**5.** Ако тој побара од тебе да направиш нешто што е спротивно на твојата добра совест. На пример:

**а.** Бабиците се плашеле од Бог (**Излез 1:15**). Тие не му се покориле на Царот, Фараонот, кога им заповедал да го убијат секое еврејско машко бебе. Бог ги видел нивните срца и затоа ги заштитил.

**б.** Треба да Го слушаме Бог, а не луѓето. (**Дела 5:29**). Ако се работи за прекршување на Божјото слово, тогаш е подобро да Го слушаме Бог, а не човекот. Меѓутоа, треба да го правиме тоа со понизно срце, а не со бунтовништво.

**В.** Имај постојано став на понизност

**1.** Дури и кога бил прогонуван од Саул, и кога неговиот живот бил во опасност, Давид одбивал да има злобен став спрема Саул. Останал понизен во своето срце.

**2.** Господ двапати му го предал Саул на Давид (**1 Сам. 26:5**). Но Давид никогаш не направил никакво зло против Саул.

**3.** Ако не можеш да останеш под авторитетот, замини си. Но направи го тоа со став на покорност.

**4.** Ако признаеш нечиј авторитет и му се покориш, дури и ако тој не постапува праведно, можеш да го придобиеш. Биди постојано покорен дури и кога тој не го заслужува тоа.

**Г.** Даниел имаше покорно срце.

**1.** Тој покажуваше почит спрема царот Навуходоносор во начинот на кој му се обраќаше. Секогаш со целосна покорност.

**2.** Бог дозволува луѓето да се издигаат дури иако ѝ се спротивставуваат на Неговата моќ, а тоа Му дава можност да делува во нивниот живот и во животот на Неговиот народ. Навуходоносор беше издигнат од Бог за да ја казни Јуда за нејзините гревови. Тој беше еден од инструментите кои Бог ги употреби како казна.

**а.** Иако Навуходоносор најпосле сфаќа дека Даниеловиот Бог е вистинскиот Бог, сепак тој гради идол од злато и заповеда сите да го обожаваат. Седрах, Мисах и Авденаго одбиваат да го обожаваат, и затоа Навуходоносор ги фрла во огнена печка. Но печката не ги гори, а Навуходоносор не гледа тројца, туку четворица мажи во печката. Четвртиот маж е како Божјиот Син (**Дан. 3:25**). Навуходоносор повторно признава дека Бог е Вистинскиот Бог.

**б.** Тројцата Евреи продолжиле да му бидат покорни на царот Навуходоносор дури и кога тој ги фрлил во печката. Тие не му се спротивставиле, туку му останале верни на сознанието дека Бог, а не човек е Тој кој ги држи нивните животи во Свои раце. Нивните срца Му биле верни на Бог и Тој ги избавил.

**3.** Даниел, додека го толкува сонот на Навуходоносор по втор пат, покажува почит спрема Навуходоносор дури и кога го прекорува царот за неговото зло и себичност. Дури и прекорот може да се искаже во понизност.

**а.** Бог го казнува Навуходоносор заради неговата гордост и себевеличање и го претвора во диво животно за 7 години.

**б.** Навуходоносор се понизува пред Бог, а Бог го обновува и целосно му го враќа авторитет.

**Д.** Ное имал понизен став. Тој бил познат како Праведниот Свештеник. По потопот, Ное се опијанил и се онесвестил гол во својот шатор.

**1.** Неговиот син Хам, го нашол и им кажал на своите браќа. Хам можел да одлучи да го покрие својот татко, но напротив, одлучил да го наклевети.

**2.** Шем и Јафет го покриле својот татко, без да ја погледнат неговата голотија.

**3.** Ное го проколнал Хам заради непочитување и посрамување на својот татко. Тој го повредил авторитетот на својот татко и решил да се фокусира на неговите недостатоци.

**4.** Иако згрешил, Ное бил праведен човек. Бог не ја променил Својата љубов спрема Ное. Преку Својата благодат, Бог ги покрива нашите гревови. ЉУБОВТА покрива многу гревови. Сите имаме недостатоци, и сите понекогаш ќе паднеме, но Бог сè уште нè љуби.

**5.** Иако Ное згрешил, неговиот грев имал врска со неговото однесување. Меѓутоа, гревот на неговиот син вклучувал непокорност и бунтовништво спрема родителскиот авторитет. Преку ова гледаме како нашето тело ужива да најде недостаток кај авторитетот, и кога ќе го најдеме тој недостаток, сметаме дека имаме право да му се спротивставиме на тој авторитет, и да ги оправдаме сопствените недостатоци. Би било добро да запомниме дека секој авторитет доаѓа од Бог. Нашата одговорност е да се покориме секогаш кога е тоа можно, и да покажуваме почит и понизност во секое време.

**XI. АВТОРИТЕТИ ДАДЕНИ ОД БОГ КОИ ПАДНАЛЕ:**

**А.** Адам

**1.** Тој го имал целиот Божји авторитет. Тој бил Божјиот претставник на земјата.

**2.** Адам бил невин, но не бил праведен. Човек не може да биде праведен сè додека не го помине тестот на искушението. Бог не го создал со духовна зрелост.

**3.** Кога згрешил и паднал, го загубил сиот авторитет даден од Бог.

**Б.** Ева – жена која го загубила својот авторитет. Таа била измамена и затоа била поставена под авторитетот на Адам.

**В.** Синовите на Арон

**1.** Арон и неговите синови, Надав и Авиу, биле свештеници пред Господ. Синовите биле помазани и под авторитетот на својот татко.

**2.** Тие решиле да го занемарат авторитетот на својот татко и Му принеле на Господ сопствен оган. Тие решиле да направат нешто коешто Бог им рекол да не го прават.

**Лев. 10:1** Двајцата синови Аронови, Надав и Авиу, земајќи ја секој својата кадилница, ставија оган во нив, па ставија во нив и кадиво, и принесоа пред Господ туѓ оган, иако тоа не им беше заповедал Господ.

**3.** Тие покажале НЕЗАВИСНОСТ и непочитување спрема Божјиот авторитет и Неговата светост. Затоа, Бог ја одбранил Својата светост и ги казнил. Овде го гледаме искушението да направиме нешто затоа што ние така сакаме, а не затоа што Бог ни рекол. На пример, ако речеме „Не сакам да се молам денес,“ и потоа не се молиме, тогаш го покажуваме истиот став на независност кој се покажал во срцата на Надав и Авиу. Тоа значи дека ги ставам своите желби над она што знам дека Бог го сака.

**4.** Разликата меѓу „живот според Духот“ и „живот според телото“ е кога правиме нешто од нас самите место да дозволиме да бидеме водени од Светиот Дух.

**Г.** Мирјам и Арон

**1.** Тие зборувале против Мојсеј. **БОГ** ГО СЛУШНАЛ ТОА!

**2.** Мојсеј бил Божји помазаник и нивен брат, и имал авторитет над нив. Мојсеј се оженил со Етиопјанка.

**3.** На Мирјам не ѝ се допаднало тоа. „Таа не била ,бела’ како неа.“

**4.** Кога му се спротивставиле на Мојсеј, му рекле дека Бог и нив ги употребувал и им зборувал како што му зборувал на Мојсеј.

**5.** Нивниот вистински мотив бил откриен. Тие сакале да бидат како Мојсеј, бидејќи биле исполнети со гордост.

**6.** Бог ги казнил, бидејќи му се спротивставиле на Неговиот помазаник. Казната на Мирјам била построга од казната на Арон. Таа започнала сè заради нејзините предрасуди спрема жената на Мојсеј.

**7.** На Мирјам не ѝ се допаѓала темната кожа на Етиопјанката, па затоа Бог ја направил Мирјам бела како снег, но со лепра.

**8.** Од оваа случка можеме да научиме дека Божјото помазание секогаш доаѓа одозгора. Бог го поставил Мојсеј, а не другите кои се обидувале да бидат како Мојсеј. Мојсеј бил тивок, и не се обидувал да се одбрани себеси. Бог го одбранил авторитетот на Мојсеј. Мојсеј знаел дека не може да се држи за она што Бог не му го дал. Тој исто така знаел дека ниеден човек не може да му го одземе она што Бог му го дал.

**9.** Самонаметнатиот авторитет секогаш ќе мора самиот да се брани, додека Самиот Бог ќе го одбрани авторитетот поставен од Него.

**Д.** Кореј

**1.** Кореј бил водачот на бунтот против Мојсеј и Арон во **Бр. 16**.

**2.** Гордоста го исполнила неговото срце, бидејќи сакал да биде на позиција на власт.

**3.** Набргу повеќе од 250 мажи му се придружиле во бунтот. Овие мажи биле познати мажи, водачи во заедницата.

**4.** Сите овие мажи биле Левити. Тие биле избрани од Бог за да се грижат за Светилиштето. Тие веќе биле на позиција.

**Броеви 16:3** ...И **се собраа против Мојсеј** и Арон и им рекоа: “Доста ви е толку; целото општество, сите се свети, и меѓу нив е Господ! А вие зошто се поставувате погоре од народот Господов?”

**5.** Кога Мојсеј ги слушнал обвинувањата на народот, паднал „ничкум“ молејќи Му се на Бог (**Бр. 16:4**). Најмалку ШЕСТ ПАТИ Мојсеј паднал ничкум застапувајќи се за народот:

* Кога Бог сакал да го уништи народот на Синај, заради нивното идолопоклонство (**Пвт. Зкн. 9:18; Излез 32**).
* Кога народот кренал востание во Кадис – Барнеа, кога се вратиле вестите за Хананската Земја. Тоа биле вести за џинови. (**Пвт. Зкн. 9:25-26; Бр. 14:5**).
* Кога Кореј и неговите следбеници ги обвиниле Мојсеј и Арон за престап (**Бр. 16:4**).
* Кога Бог сакал да ја уништи заедницата заради бунтовништвото на Кореј (**Бр. 16:22**).
* Кога Бог сакал да го уништи народот бидејќи се побуниле кога Тој ги казнил Кореј и 250-те кнезови. (**Бр. 16:45**).
* Кога народот се побунил затоа што се вратиле во Кадис – Барнеа, а таму немало вода (**Бр. 20:6**) \*\*\*Токму тука Мојсеј и Арон згрешиле, односно се побуниле. Бог им рекол „Да ѝ зборуваат на карпата,“ а тие му зборувале на народот строго и Мојсеј „удрил во карпата два пати.“ Тоа го привлекло вниманието на нив (**стх. 10**), како тие да се изворот, а не Бог. Ова дело ги лишило Мојсеј од влегувањето во Ветената Земја (**стх. 12-13**). Кога авторитетот поставен од Бог го злоупотребува својот авторитет, тој ќе одговара за тоа пред Бог! Мојсеј не бил исклучок.

**6.** Бог му дал позиција на Мојсеј, тој не се „воздигал самиот.“

**а.** Мојсеј никогаш не ја сакал таа позиција.

**б.** Тој отсекогаш бил многу понизен и тивок.

**в.** Тој тагувал во срцето за оние кои се бунтувале.

**г.** Мојсеј ги потсетил на позицијата која Бог им ја дал и ги прашал зошто тоа не им е доволно?

**д.** Мојсеј не се борел, туку велел дека Бог ќе им покаже кого Тој сака да го постави на позиција на авторитет.

**ѓ.** Само Бог унапредува, и ако Бог сака да имаш авторитет, тогаш ќе го имаш и никој нема да може да ти го одземе. Ако самиот се унапредуваш, секогаш ќе мора да ја браниш својата позиција.

**7.** Датан и Авирон не сакале да дојдат кога Мојсеј ги повикал, бидејќи се плашеле од него.

**а.** Бунтовништвото им ги заслепило очите за маките што ги оставиле во Египет. Тие го нарекувале тоа место на „мед и млеко“ (стих 13).

**б.** Тие велеле дека Мојсеј ги довел таму за да ги убие сите нив во пустината и за да се прогласи себеси за кнез над нив. Го обвиниле дека ги задржува во пустината и не ги води до „Земјата на мед и млеко.“ Тие биле подготвени да се вратат во Египет.

**в.** Тие не биле среќни во Египет. Не се среќни каде што се во пустината, и не сакаат да одат онаму каде што треба да одат, во Ветената земја, заради страв од џиновите. НЕКОИ ЛУЃЕ НИКОГАШ НЕМА ДА БИДАТ СРЕЌНИ.

**8.** Луѓето што се бунтуваат не сакаат да бидат убедувани, туку само сакаат да бидат во право, да бидат слушнати и да ги осудуваат другите.

**9.** Мојсеј е гневен, но неговото срце е полно со благодат. Тој Го моли Бог да не ги уништи. Бог прво ги казнува Кореј, Датан и Авирон и ги казнува построго отколку другите.

**а.** Жените, синовите и малите деца на овие тројца мажи биле казнети заедно со нив. Бунтовништвото се шири и влијае врз сите. Тоа е како рак-рана или некоја заразна болест.

**б.** Земјата се отворила и ги проголтала живи.

**10.** Бог ги казнил и 250-те кнезови (**стх. 35**), кога „оган излезе од Господ и ги изгоре оние двесте и педесет мажи.“ Народот повторно им се спротивставил на Мојсеј и Арон. Тие биле гневни заради казната и смртта на кнезовите.

**11.** Бог повторно се разгневил (**стх. 45**). Откако Бог ги покажал Својот гнев и Својата правда, веројатно ќе помислиш дека луѓето ќе бидат повнимателни и повеќе нема да се сомневаат во Божјиот авторитет. Меѓутоа,

**а.** Мојсеј повторно Го молел Бог за народот.

**б.** Божјиот гнев донел казна и чума паднала врз заедницата. Тоа донело смрт. Арон ја извршил заповедта на Мојсеј и застанал меѓу животот и смртта, принесувајќи жртва за гревовите на народот. Чумата на СМРТТА престанала. (Ова ја претставува жртвата на Исус на Крстот, за нашите гревови.)

**12.** Бог повторно му покажува на народот дека го избира Арон над сите други. Сите носат прачки во Светилиштето, и од мртвите прачки, Бог ѝ дава живот само на прачката на Арон. (Ова го претставува воскресението на Исус од мртвите.)

**13.** Можеме да научиме нешто од примерот на Мојсеј. Кога Бог те употребува:

**а.** остани понизен.

**б.** немој да станеш горделив или да си служиш себеси.

**в.** немој да бидеш незадоволен и да посакуваш повеќе.

**г.** Божјиот повик е траен (**стх. 17:10**), само Тој може да го одземе.

**XII. ТЕКОТ НА ПОМАЗАНИЕТО**

**А.** Кога одиш во црква, треба да бидеш повикан од Бог во таа црква.

**1.** Ако чувствуваш дека си повикан во некоја црква, тогаш треба да му се потчиниш на пасторот како Божји поставен пастир.

**2.** Пасторот е твој пастир, и тој е одговорен за тебе пред Бог. Духовниот авторитет и помазанието течат од Бог до пасторот, до пасторите под него, до старешините под нив, до ѓаконите под нив, до доброволците под нив и до заедницата под нив...

**3.** Ако си несреќен и негодуваш, тогаш или не си онаму каде што Бог те повикал или Бог прави нешто во твоето срце. Многу е важно да Го замолиш Бог да ти го открие вистинскиот мотив на твоето срце за да не бидеш измамен. Треба да внимаваш да не станеш авторитет самите врз себе. Ако сметаш дека не можеш и понатаму да му се ПОТЧИНУВАШ на пасторот и на неговата визија, тогаш треба да размислиш да си заминеш од црквата. Но ако си заминеш, треба да го сториш тоа на правилен начин.

**4.** Треба да му се потчинуваш на пасторот сè додека си таму. Никогаш не бунтувај се против твојот пастор и никогаш не негодувај пред другите искажувајќи ги своите мислења, туку секогаш принесувај му ги своите проблеми и различни мислења на пасторот. Ако проблемот има врска со некаков морален неуспех на пасторот, прво оди кај него, а доколку е потребно потоа, оди кај оние кои имаат духовен авторитет над него. Во никој случај не треба да ја искористиш ситуацијата за да привлечеш внимание врз себе, или да се правиш себеси духовен на нечија туѓа сметка. Никој не станува поважен газејќи врз другите.

**5.** Да бидеш потчинет на одреден авторитет, или под помазанието на некој друг, не значи дека секогаш мора да се согласуваш со него. Начинот на којшто се справуваш со несогласувањата покажува што навистина имаш во срцето. Ако можеш да се потчиниш, без да се согласуваш, тогаш стори го тоа и дозволи Му на Бог да го реши проблемот. Ако не можеш да продолжиш, тогаш објасни му ги своите чувства на пасторот, и со него направи го она што е неопходно за да можеш да си заминеш тивко, без да предизвикуваш неслога и раздор во заедницата. Дозволи Му на Бог да ги реши сите проблеми што си ги оставил зад себе.

**XIII. НЕ ДОЗВОЛУВАЈ ДА БИДЕШ ИЗМАМЕН.**

**А.** Ако ангелите можат да бидат измамени, тогаш замисли колку е лесно човекот да биде измамен.

**1.** Размисли внимателно од каде потекнуваат зборовите што ги слушаш. Запомни дека Словото нè поучува да ги „испитуваме духовите“ дали се од Бог.

**1 Јован 4:1-3** Мили мои, не верувајте му на секој дух, туку проверувајте ги духовите за да видите дали се од Бога, зашто многу лажни пророци излегоа во светот. 2 По ова препознајте го Божјиот Дух: секој дух кој исповедува дека Исус Христос дојде во тело, е од Бог; 3 а секој дух кој не Го признава Исуса, не е од Бог; тоа е духот на антихристот, за кого сте чуле дека ќе дојде, и сега е веќе во светот.

**2.** Биди внимателен во однос на оние кои тврдат дека се Божји пророци.

**а.** Бог ѝ ја дал на црквата пророчката служба за изградување и уверување. Ова обично може да се види во верни мажи и жени помазани за да служат.

**б.** Меѓутоа, некои луѓе самите си ја даваат таа позиција и често дејствуваат со свои сили, а не преку помазанието на Светиот Дух.

**3.** Оние кои навистина имаат служба од Бог, ќе ги препознаеме по:

**а.** Нивната потчинетост на побожниот авторитет.

**б.** Доказот на нивната плодност.

**4.** Сите дарови се под авторитет:

**а.** Прво, под Божјиот авторитет.

**б.** Второ, под друг авторитет во Христовото тело (црквата). Секој дар треба доброволно да биде под одреден авторитет. Внимавај на оние кои велат дека не им треба друг авторитет.

**5.** Словото ни вели да ги проценуваме зборовите на пророкот знаејќи дека духот на пророкот му е потчинет на пророкот. Со други зборови, внатрешниот човек или човечкиот дух најчесто се одразува во неговите пророчки зборови. Човекот со нежен и мил дух најчесто кажува зборови кои го одразуваат тој внатрешен дух. Човекот кој е груб и критички настроен најчесто и зборува на таков начин. Но имај на ум дека некои зборови кажани нежно можат да бидат измама, а некои зборови кои се кажани остро можат да бидат од Бог. Затоа, потребен ни е Светиот Дух за да ни помогне да процениме дали кажаните зборови се во согласност со Божјиот Дух и со Неговото Слово, без оглед на духот на пророкот. Запомни дека треба да ги проценуваме зборовите на пророкот. Јас лично верувам дека кога пророк зборува на официјална црковна служба, тогаш оние кои се поставени за духовни водачи во црковната заедница треба да ги проценат зборовите дали се од Бог.

**1 Кор. 14:29-32** Пророците пак, нека зборуваат по двајца или тројца, а другите да расудуваат. 30 Ако некому од седнатите му дојде откровение, првиот нека замолчи! 31 Зашто сите можете да пророкувате еден по еден, за да се поучат сите и за да се охрабрат сите. 32 И пророчките духови им се покоруваат на пророците...

**Б.** Пророкот му дава утеха и изградување на Божјиот народ. Тој исто така може да го потврди Божјото Слово и Божјата волја. Јас не ги охрабрувам луѓето да примаат лично сведоштво од некој чија служба не им е позната. Бог употребува други луѓе во нашиот живот, но Тој исто така може да ни даде потврда за да не бидеме упатени во погрешна насока од луѓе кои имаат добри намери, но не се водени од Светиот Дух.

**XIV. ИЗВОРОТ НА СИЛАТА НА ХРИСТИЈАНИНОТ И ПРАВНАТА ОСНОВА НА НАШИОТ АВТОРИТЕТ**

**Матеј 28:18** Тогаш Исус им се приближи и им рече: “Дадена Ми е сета власт на небото и на земјата.

**Матеј 18:18** Вистина ви велам, сè што ќе сврзете на земјата, ќе биде сврзано на небото и сè што ќе разврзете на земјата, ќе биде разврзано на небото.

**Марко 16:17** Имено, Ирод испрати по Јован, го фати и го затвори в зандана, заради Иродијада, жената на брат му Филип, со која се ожени...

**А.** **ИЗВОРОТ** на силата на **ВЕРНИКОТ** е „**Во Името на Исус**.“ Таткото Му ја даде сета сила и целиот авторитет на Синот, Кој им ги предава силата и авторитетот на Своите следбеници.

**Б.** Сè што прави Бог, го прави потврдувајќи ја правната основа на нашиот авторитет.

**Битие 1:26** Потоа Бог рече: “Да создадеме човек според Нашиот образ, според Нашето подобие како што сме Ние, кој ќе биде господар над морските риби, над небеските птици, и над добитокот - над целата земја и над сите гадинки што лазат по земјата!”

**1.** Бог му даде авторитет на човекот. Правна основа на нашиот авторитет се наоѓа во фактот дека Бог ни го дал тој авторитет. Самиот Бог се придржува до Неговите закони и заповеди. Законите служат за да има ред во човештвото.

**2.** Избавувањето е правна работа, од почеток до крај.

**а.** Човекот имаше законско право над целата земја, кое му беше дадено од Бог.

**б.** Тој ја имаше таа власт сè додека не згреши.

**в.** Тој се спротивстави откако им поверува на лагите на Сатаната место да ѝ поверува на Божјата вистина.

**г.** Адам, и сето човештво од неговите бедра, му станаа слуги на Сатаната во тоа време.

* Адам го изгуби заедништвото со Бог.
* Адам го изгуби вечниот живот со Бог. Словото не ни дава јасна индикација дали тој повторно добил вечен живот преку вера или не. Некои луѓе веруваат дека како што Авел знаел која е вистинската жртва, нешто за коешто можеби Адам ги поучувал своите синови, или за коешто можеби Бог ги поучувал, така постои и можно сведоштво за Ева (**Бит. 4:1**, некои преводи веруваат дека зборот „од“ е вметнат, и според тоа може да значи дека таа верувала дека нејзиниот прв син е Господ, нивниот избавител. Сепак, повеќето преводи не веруваат во ова.). Но знаеме дека Бог принел жртва за нив, коешто е еден вид на избавување преку крвта, но и низ Стариот Завет била потребна вера за да може гревот да биде простен. Многумина принесувале жртви без вера и продолжувале во својот грев. Дали Адам одел во вера не е јасно и затоа не можеме точно да кажеме.
* Адам го изгуби своето законско право и власт над земјата.

**Рим. 6:16** Не знаете ли дека ако некому му се предадете како робови за послушност, робови сте му на оној кому му се покорувате; или на гревот - за смрт, или на послушноста - за праведност?

**д.** Кога Адам му се препуштил на Сатаната, Сатаната ја презел власта. Сатаната го добил законското право над земјата.

**ѓ.** Сатаната е наречен „Богот на овој свет“ **2 Кор. 4:4**; (види исто така и **Јован 12:31, 14:30, 16:11**)

**2 Кор. 4:4** ...на кои богот на овој свет им го заслепил разумот, за да не ја видат светлината на Евангелието на славата на Христос, Кој е Божји лик.

**В.** Бог е Бог на правда и благодат.

**1.** Бог не можел да го прекрши сопствениот правен систем, туку морал да ги следи сопствените закони и правила. Тој е Праведен Бог секогаш.

**2.** Човекот го изгуби својот авторитет, и само човек можеше повторно да го врати.

**3.** Оној кој му е роб на гревот нема никакви права. Нема право да го бара она што го изгубил.

**4.** Тоа мораше да го стори некое човечко битие, но некој без грев, некој врз кого Сатаната немаше право.

**Лев. 25:23** Земјата не смее да се продава засекогаш, зашто земјата е Моја; вие сте кај Мене придојдени и доселеници...

**5.** Според Божјиот закон во однос на искупувањето на земјата можеме да видиме дека земјата можела да биде искупена само од некој кој е во крвно сродство.

**6.** Искупувањето е ПРАВО ПО КРВНО СРОДСТВО. Најблискиот роднина имал право да ја искупи земјата. Можеме да видиме примери за „роднина искупител“ во следните извадоци:

* **Лев. 25:23**
* **Бр. 27:11**
* **Рута 3 и 4**

**7.** Исус, совршениот човек, ја плати цената за нашето искупување на Голгота. Тој ги зеде нашите гревови и нашата вина ослободувајќи нè, за да бидеме Божји чеда, и Божји наследници. На тој начин, авторитетот што Адам го изгуби, Исус Христос го врати, пролевајќи ја Својата крв на Голгота.

**Гал. 4:4** ...а кога се исполни времето, Бог Го испрати Својот Син, роден од жена, роден под Законот...

**8.** Исус беше роден од девица. Семето на гревот поминува само преку човекот. Според тоа, бидејќи човекот немаше ништо со зачнувањето на Христос, синџирот на гревот беше скршен.

**Г.** Исус го исполни секој закон донесен од Бог.

**1.** Она што Адам го изгуби, Исус Христос го врати.

**2.** Исус Христос беше целосно човек, но и целосно Бог.

**3.** Исус имаше тело, можеше да биде искушуван.

**4.** Сатаната се обиде да Го наведе Исус да направи нешто од себе. Тој Го искушуваше да направи нешто што не е од Бог. Но Исус се држеше до Божјото Слово.

**Д.** Бог ни го дал сиот авторитет, и ние имаме законски авторитет и секакво право на него.

**Лука 10:19** Ете, ви давам власт да газите на змии и на скорпии и над секоја непријателска сила, и ништо нема да ви напакости.

Исус му ги зеде на Сатаната клучевите од смртта и пеколот и отвори пат за да можат заробените да бидат ослободени. Така рајот беше кренат на небото од долните предели на земјата (адот) (**Ефш. 4:8-10**).

**Откр. 1:18** ...и Живиот; бев мртов, и еве, Жив Сум во сите векови и ги имам клучевите на Адот и смртта.

**Ѓ.** Исус Христос, Божјото Јагне, е единствениот Достоен!

**Откр. 5:1-2** И видов свиток во десницата на Оној Кој седеше на престолот испишан однатре и однадвор и запечатен со седум печати. 2 И видов моќен ангел како објавува со силен глас: “Кој е достоен да го отвори свитокот и да ги скрши неговите печати?”

**1.** Оваа книга е тапијата за земјата што Адам ја изгуби.

**2.** Ова е визијата која Бог му ја даде на Јован. Јован почна да плаче, бидејќи немаше ниеден достоен, ниеден праведен за да ја отвори книгата.

**Откр. 5:5** Тогаш еден од старешините ми рече: “Не плачи, ете, надвладеа Лавот од јудиното племе, давидовиот корен, па може да го отвори свитокот и неговите седум печати.

Исус истапува како единствениот достоен да ја отвори книгата, бидејќи Тој го искупи човекот од силата на гревот и смртта. Затоа Тој го има целиот авторитет на небото и земјата.

**1 Кор. 15:24** Тогаш доаѓа крајот, кога Тој ќе Му го предаде царството на Бог и Таткото; откако ќе го уништи секое началство и секоја власт и сила.

Сè додека не дојде тоа време, ние, како Христови следбеници, треба да одиме во авторитетот кој Тој ни го дал како наследници на Царството, но бидејќи сме под авторитет, треба да одиме во понизност, како слуги, и да ги почитуваме оние кои имаат авторитет над нас.